DBV en Identipet werk saam om troeteldiere en eienaars te herenigFoto: ANA Die Dierebeskermingsvereniging (DBV) werk saam met Identipet, ŉ mikroskyfie-maatskappy in Suid-Afrika, om eienaars te herenig met hul verlore troeteldiere. “Die DBV glo in verantwoordelike troeteldier-eienaarskap en maan alle troeteldier-eienaars om mikroskyfies in hul diere te plaas om seker te maak hulle kan veilig terugkeer indien hulle van die huis af wegloop,” het Meg Wilson, woordvoerder van die DBV, gesê. “Meeste verlore diere word na die plaaslike DBV geneem waar hulle geskandeer word vir ŉ mikroskyfie om die eienaar se besonderhede te bepaal. Talle diere het egter ongelukkig nie mikroskyfies nie en die troeteldiere kan nie met hul eienaars herenig word nie. Dis daarom noodsaaklik dat troeteldiereienaars verantwoordelikheid neem en hul eienaars met mikroskyfies toerus.” Sy het gesê dis belangrik om te noem dat mikroskyfies nie ŉ opspoortoestel is nie, maar slegs ŉ identifikasie-inplanting, omtrent so groot soos ŉ ryskorrel, wat permanente ID vir diere bied. Identipet is die Suid-Afrikaanse verspreider van mikroskyfies vir Allflex/Destron Fearing, die wêreld se grootste vervaardiger van mikroskyfies wat ingeplant kan word. Identipet-mikroskyfies word maklik uitgeken deur die Identipet-databasis en dit lei daartoe dat verlore troeteldiere vinnig na hul huise kan terugkeer. Data wys dat ŉ verlore troeteldier, wat ŉ mikroskyfie het, word gemiddeld binne twee ure met sy eienaar herenig, teenoor verskeie dae lank voor ŉ dier sonder ŉ mikroskyfie geïdentifiseer word. “Wees verantwoordelik en maak seker jou troeteldier het ŉ mikroskyfie. Jou beste vriend is dit werd,” het Wilson gesê.